Волф Вондрачек
В колите

Превод от немски: Венцеслав Константинов, —

chitanka.info

Ние бяхме спокойни,

седяхме в старите си коли,

въртяхме копчето на радиото

и търсехме пътя

на юг.

Някои ни пращаха пощенски картички в самотата си,

за да ни подтикнат към крайни решения.

Някои се бяха качили в планината,

за да гледат и нощем слънцето.

Някои се влюбваха,

макар да е казано, че един живот

не е лично дело.

Някои мечтаеха за пробуждане,

по-радикално от всяка революция.

Някои лежаха като мъртви кинозвезди

и чакаха верния миг,

за да заживеят.

Някои загиваха,

без да са загинали за своето дело.

Ние бяхме спокойни,

седяхме в старите си коли,

въртяхме копчето на радиото

и търсехме пътя

на юг.

1976

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.